Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 821

2. csak egy forgó felületet tartalmazhat (egylépcsős). A fenti feltételeknek nem megfelelő légkompresszort a 8414 80 10—8414 80 90 alszámok alá kell osztályozni. 8414 59 50 Centrifugál ventilátor A centrifugál ventilátor a levegőt vagy más gázokat axiálisan szívja be és radiálisan fújja ki. 8414 80 21 és 8414 80 29 Turbókompresszor A turbókompresszorban a lapátkerék tengelyét külső motor hajtja meg és a továbbítandó levegőt vagy más gázt a lapátkerék hozza mozgásba. A turbókompresszorok lehetnek egy- vagy többlépcsősek, axiálisak vagy radiálisak. Egyszerű kétlépcsős kompresszort alkalmaznak például a háztartási porszívókban. 1998/19/II. szám 8414 80 21 Egyfokozatú Ide tartozik a kipufogógázos turbófeltöltő is, amelyet az atmoszferikus nyomású, a belső égéshez szükséges levegő sűritésére használnak azzal a céllal, hogy megnöveljék a belső égésű dugattyús motor teljesítményét. Ezek egyfokozatú turbó légkompresszorok (fúvók), amelyeket 2 bar feletti túlnyomás előállítására használnak és amelyeket egy, a kompresszorház mellé épített kipufogógázos turbina hajt. A kipufogógázos turbinát annak a belső égésű dugattyús motornak az eltávozó gázai működtetik, amelyre azt felszerelték. 8414 90 10— 8414 90 90 Alkatrész Ide tartoznak a belső égésű dugattyús motorok kipufogógázos turbófeltöltőinek alkatrészei is. A kipufogógázos turbófeltöltőhöz használt gázturbina alkatrészeit azonban a 84.11 vtsz. alá kell osztályozni, mint égetőkamra nélküli gázturbina alkatrészét. 84.18 Hűtőgép, fagyasztógép és egyéb hűtő- vagy fagyasztókészülék, elektromos vagy más működésű is; hőszivattyú a 84.15 vtsz. alá tartozó légkondicionáló berendezés kivételével 8418 69 99 Másféle Ide tartoznak az uszodaépületek vagy más nedves helyek levegőjének szárítását végző ún. „kifagyasztó légszárítók”. Ezek alapvetően hűtőegységből és motorhajtású ventilátorból állnak. A ventilátor beszívja a nedves levegőt, amit azután az elpárologtató hűtőegységhez vezetnek, ahol vízgőz kondenzál a hideg falakon. A keletkező kondenzvizet egy vályú fogja fel. A szárított levegőt felmelegítés céljából átvezetik a fűtött kondenzáló hűtőegységen és visszavezetik a helyiségbe. A szintén ezen alszám alá tartozó, komprimált levegős rendszerben alkalmazott, nyomás alatt álló levegő szárítására szolgáló kifagyasztó szárító esetén a szárított komprimált levegőt általában egy külön levegő-levegő rendszerű hőcserélőben melegítik fel. Ebben a hőcserélőben adja át hőjét a belépő nedves komprimált levegő a berendezésből kilépő szárított, összenyomott levegőnek. Ezek a berendezések a levegő hőmérsékletét szabályozó szerkezetet nem tartalmazzák. Nem tartozik azonban ide a szárazjeget nagynyomású szén-dioxid gáz hirtelen nyomáscsökkentésével (szuperhűtéssel) előállító berendezés (84.79 vtsz.). 84.19 Gép, berendezés és hasonló laboratóriumi készülék (elektromos fűtésű is), anyagoknak hőmérsékletváltozás (melegítés, főzés, pörkölés, desztillálás, újrapárlás, sterilizálás, pasztörizálás, gőzölés, szárítás, elpárologtatás, elgőzölögtetés, kondenzálás, hűtés) által való kezelésére, a háztartási gép és készülék kivételével; átfolyós vagy tárolós, nem elektromos vízmelegítő 8419 20 00 Egészségügyi, sebészeti vagy laboratóriumi sterilizáló Az idetartozó készülékek klinikák, műtők, egészségügyi központok stb. részére szánt olyan berendezések, amelyekben egy tartályban orvosi és sebészeti műszereket, vattát, gézt és más kötszert 100 ˚C-os, vagy azt meghaladó hőmérsékletnek tesznek ki az esetleg rajtuk lévő mikroorganizmusok elpusztítására. Általában téglatest vagy henger alakúak, talapzaton állnak és kivehető rácsokat tartalmaznak. A berendezések munkatere általában acélból vagy alumíniumból készült és hőszigetelő anyaggal bélelt. Ajtajuk lehet üvegezett, hogy a behelyezett műszerek láthatók legyenek. Némelyik ilyen berendezés szekrény vagy másféle bútor formájú lehet. Ebben az esetben a tulajdonképpeni sterilizátorhoz tartozhat egy, a sterilizálásra váró műszerek vagy más eszközök tárolására szolgáló rekesz is; ez nem befolyásolja ezen alszám alá történő osztályozásukat. Ezeket a berendezéseket szesz, petróleum, gáz vagy eletromos áram fűti, és a sterilizálást a berendezés kialakításától függően forrásban lévő víz (kádban), nyomás alatti gőz (autoklávban) vagy forró száraz levegő (hőlégkamrában) végzi. 8419 50 10 és 8419 50 90 Hőcserélő Hőcserélőket alkalmaznak:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes